[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.7.2006

COM(2006) 380 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΠΕΡΙΦΕΡΕΙΩΝ

Ενδιάμεση ανασκόπηση του προγράμματος για την προώθηση των θαλάσσιων μεταφορών μικρών αποστάσεων [COM (2003) 155 τελικό] {SEC(2006) 922}{SEC(2006) 923}

1. Ιστορικό

Όπως υπογραμμίστηκε στην ενδιάμεση ανασκόπηση της Λευκής Βίβλου του 2001[1], οι θαλάσσιες μεταφορές μικρών αποστάσεων παίζουν σημαντικό ρόλο στη διασφάλιση των βιώσιμων μεταφορών και συμβάλλουν επίσης στην επίτευξη των στόχων μας, όπως η μείωση των σημείων συμφόρησης και της περιβαλλοντικής πίεσης. Οι θαλάσσιες μεταφορές μικρών αποστάσεων αποτελούν ένα αναπόσπαστο κομμάτι της αλυσσίδας εφοδιαστικής εμπορευμάτων στο ευρωπαϊκό σύστημα μεταφορών, όπως αναφέρθηκε στην πρόσφατη ανακοίνωση της Επιτροπής για την εφοδιαστική στην Ευρώπη[2]

Η ανακοίνωση της Επιτροπής για τις θαλάσσιες μεταφορές μικρών αποστάσεων του 1999[3] παρουσίαζε αναλυτικά τα εμπόδια που παρακωλύουν την ανάπτυξη αυτού του τρόπου μεταφοράς και συνηγορούσε για την εφαρμογή προσέγγισης «από πόρτα σε πόρτα» με ενιαία κέντρα εξυπηρέτησης.

Τον Ιούνιο του 2002, οι υπουργοί μεταφορών της Ευρωπαϊκής Ένωσης πραγματοποίησαν άτυπη σύνοδο στην πόλη Χιχόν της Ισπανίας με θέμα τις θαλάσσιες μεταφορές μικρών αποστάσεων. Μετά τη σύνοδο αυτή, η Επιτροπή κατάρτισε πρόγραμμα για την προώθηση των θαλάσσιων μεταφορών μικρών αποστάσεων[4].

Το 2004, η Επιτροπή παρουσίασε μία ακόμη ανακοίνωση για τις θαλάσσιες μεταφορές μικρών αποστάσεων[5], στην οποία παρουσιαζόταν η πρόοδος που σημειώθηκε από το 1999. Μετά την ανακοίνωση αυτή, πραγματοποιήθηκε άτυπη σύνοδος των υπουργών μεταφορών της Ευρωπαϊκής Ένωσης τον Ιούλιο του 2004 στο Άμστερνταμ.

Τον Ιανουάριο του 2006, στην υπουργική διάσκεψη της Λιουμπλιάνας (Σλοβενία) καταρτίστηκαν τα συμπεράσματα για τους θαλάσσιες αρτηρίες.

Επιπλέον, το Ευρωπαϊκό Συμβούλιο επιβεβαίωσε, επανειλημμένα τη δέσμευσή του για την προώθηση των θαλάσσιων μεταφορών μικρών αποστάσεων. Το πλέον πρόσφατο ψήφισμά του[6] σχετικά με το θέμα αυτό εκδόθηκε τον Απρίλιο του 2005.

Η Ευρωπαϊκή πολιτική για τις θαλάσσιες μεταφορές μικρών αποστάσεων συμβαδίζει πλήρως με το πρόγραμμα δράσης της Λισαβόνας.

2. Οι θαλασσιες μεταφορες μικρων αποστασεων παρουσιαζουν αυξηση

Οι θαλάσσιες μεταφορές μικρών αποστάσεων διατήρησαν τη θέση τους ως ο μοναδικός τρόπος μεταφοράς που είναι ικανός να αντιμετωπίσει την ταχεία αύξηση των οδικών μεταφορών. Μεταξύ των ετών 1995 και 2004, οι επιδόσεις σε τονοχιλιόμετρα των θαλάσσιων μεταφορών μικρών αποστάσεων στην ΕΕ των 25 αυξήθηκαν κατά 32% ενώ οι επιδόσεις των οδικών μεταφορών αυξήθηκαν κατά 35%. Οι θαλάσσιες μεταφορές μικρών αποστάσεων αντιπροσωπεύουν το 39% του συνόλου των τονοχιλιομέτρων στην ΕΕ των 25 ενώ το μερίδιο των οδικών μεταφορών το 44%. Τα αντίστοιχα μερίδια για την ΕΕ των 15 ανέρχονται σε 42%, για τις θαλάσσιες μεταφορές μικρών αποστάσεων, και σε 44%, για τις οδικές μεταφορές.

Τα διαθέσιμα δεδομένα δείχνουν ότι το ταχύτερα αυξανόμενο τμήμα των θαλάσσιων μεταφορών μικρών αποστάσεων παραμένει η μεταφορά εμπορευματοκιβωτίων με μέση ετήσια αύξηση 8,8% από το 2000.

[pic]

Εικόνα: Ποσοστιαία αύξηση των τονοχιλιομέτρων κατά την περίοδο 1995-2004 για τις οδικές μεταφορές, τις θαλάσσιες μεταφορές μικρών αποστάσεων (ΘΜΜΑ), τις μεταφορές εσωτερικών υδάτων (ΜΕΥ) και τις σιδηροδρομικές μεταφορές (δείκτης 1995 = 100)[7].

3. Υπερνίκηση των εμποδιων στην αναπτυξη των θαλασσιων μεταφορων μικρων αποστασεων

Αρκετά εμπόδια δεν επιτρέπουν ακόμη την ταχύτερη ανάπτυξη των μεταφορών μικρών αποστάσεων:

- Δεν έχει ακόμη επιτευχθεί η πλήρης ενοποίησή τους στην πολυτροπική αλυσίδα εφοδιασμού «από πόρτα σε πόρτα»·

- Πολύπλοκες διοικητικές διαδικασίες·

- Απαιτείται μεγαλύτερη λιμενική επάρκεια και καλή προσβασιμότητα με την ενδοχώρα

Το πρόγραμμα του 2003 για την προώθηση των θαλάσσιων μεταφορών μικρών αποστάσεων ορίζει 14 δράσεις με στόχο τη βελτίωση της αποτελεσματικότητας αυτού του τρόπου μεταφοράς και την υπερνίκηση των εμποδίων ανάπτυξής του. Οι δράσεις αυτές διακρίθηκαν σε δράσεις νομοθετικής, τεχνικής και επιχειρησιακής φύσεως. Η παρούσα ενδιάμεση αναθεώρηση αξιολογεί την πρόοδο που επιτεύχθηκε στις δράσεις αυτές μέχρι σήμερα και συνηγορεί για τη συνέχισή τους[8].

3.1. Νομοθετικές Δράσεις

3.1.1. Οδηγία [9] σχετικά με ορισμένες διατυπώσεις υποβολής δηλώσεων για πλοία (IMO-FAL[10])

Η μεταφορά της οδηγίας στην εθνική νομοθεσία έχει σχεδόν περατωθεί.

Η Επιτροπή δημοσίευσε πληροφορίες σχετικά με τα έντυπα FAL και συνέστησε ενεργά σε μη κοινοτικές χώρες το παράδειγμα της ΕΕ, η οποία αποδέχθηκε τα συμφωνηθέντα σε διεθνές επίπεδο έντυπα IMO FAL στην πρότυπη μορφή και διάταξή τους.

Η 32η σύνοδος της Επιτροπής IMO FAL, τον Ιούλιο 2005, ενέκρινε ορισμένες τεχνικές τροποποιήσεις στη σύμβαση.

Η δράση αριθ. 1 του προγράμματος προώθησης έχει σχεδόν ολοκληρωθεί. Θα συνεχιστεί η εκτέλεση και η παρακολούθησή της. Θα πρέπει να καθοριστεί ένας δείκτης αναφοράς προκειμένου να ευθυγραμμιστούν τα παραρτήματα της οδηγίας με τα μέτρα του IMO που εγκρίθηκαν στην 32η σύνοδο της επιτροπής FAL- προθεσμία: 2007 (υπεύθυνοι για ενέργειες: Επιτροπή & κράτη μέλη). |

3.1.2. Μάρκο Πόλο

Το πρόγραμμα επιδότησης Μάρκο Πόλο[11] τέθηκε σε εφαρμογή το 2003. Κατά τους πρώτους γύρους επιλογής, το ήμισυ σχεδόν των έργων που έγιναν αποδεκτά αφορούσαν τις θαλάσσιες μεταφορές μικρών αποστάσεων (κυρίως έναρξη λειτουργίας νέων γραμμών ή επέκταση υφισταμένων).

Τον Ιούλιο του 2004, η Επιτροπή πρότεινε την παράταση του προγράμματος Μάρκο Πόλο[12]. Η πρόταση αυτή όσον αφορά το πρόγραμμα Μάρκο Πόλο II προβλέπει ότι δράσεις επιλέξιμες βάσει του τρέχοντος προγράμματος Μάρκο Πόλο, θα συνεχιστούν από το 2007 υπό το Μάρκο Πόλο ΙΙ, το οποίο θα διαθέτει, ωστόσο, σημαντικά μεγαλύτερο προϋπολογισμό.

Οι θαλάσσιες αρτηρίες ορίζονται στο νέο πρόγραμμα (βλ. κεφάλαιο 3.1.4) προσδιορίζει τις θαλάσσιες αρτηρίες ως ιδιαίτερη νέου τύπου δράση. Η δράση αυτή θα περιορίσει τις οδικές μεταφορές με την πάροδο του χρόνου σε συγκεκριμένο διάδρομο, με τη στροφή της εμπορευματικής κίνησης από τις οδικές στις θαλάσσιες μεταφορές μικρών αποστάσεων οι οποίες θα εκτελούνται στις θαλάσσιες αρτηρίες.

Η δράση αριθ. 2 του προγράμματος προώθησης ολοκληρώθηκε κατά 50%. Οι εργασίες θα συνεχιστούν για να διασφαλιστεί η αξιοποίηση του προγράμματος Μάρκο Πόλο προς όφελος των θαλάσσιων μεταφορών μικρών αποστάσεων μέχρι το 2010 και μετέπειτα. |

3.1. 3. Διατροπικές μονάδες μεταφοράς

Εξακολουθεί να εκκρεμεί η τελική έγκριση της πρότασης της Επιτροπής για την έκδοση οδηγίας σχετικά με τις διατροπικές μονάδες μεταφοράς[13] .

Η δράση αριθ. 3 του προγράμματος προώθησης δεν παρουσίασε πρόοδο. |

3.1.4. Θαλάσσιες αρτηρίες

Οι θαλάσσιες αρτηρίες αποτελούν σημαντικό μέσο για την προώθηση των θαλάσσιων μεταφορών μικρών αποστάσεων.

Η αναθεώρηση των κοινοτικών προσανατολισμών για την ανάπτυξη του διευρωπαϊκού δικτύου μεταφορών (ΔΕΔ-Μ)[14] τον Απρίλιο του 2004 περιλαμβάνει έργο προτεραιότητας που αφορά τέσσερις περιοχές θαλάσσιων αρτηριών. Επίσης, συσχετίζονται οι θαλάσσιες αρτηρίες και το πρόγραμμα Marco Polo παραθέτοντας ορισμένα κριτήρια, όπως είναι η αποφυγή της στρέβλωσης του ανταγωνισμού και η συνέχιση της βιωσιμότητας του έργου μετά τη χρονική περίοδο της κοινοτικής χρηματοδότησης.

Τον Φεβρουάριο του 2005, η Επιτροπή συνέταξε εγχειρίδιο[15] που διευκολύνει την πρακτική εφαρμογή του νομικού πλαισίου.

Τρεις δράσεις για τη στήριξη περιφερειακών στρατηγικών ρυθμιστικών σχεδίων για τις θαλάσσιες αρτηρίες έγιναν δεκτές για χρηματοδότηση βάσει του ΔΕΔ-Μ στο πλαίσιο της πρόσκλησης υποβολής προτάσεων για το 2005 – μια αφορά τη Βαλτική Θάλασσα, μια τη δυτική ακτή της Ευρώπης και μια τη Μεσόγειο.

Η υλοποίηση των θαλάσσιων αρτηριών απαιτεί σύμπραξη και συνεργασία. Αυτό είναι ζωτικής σημασίας για την επίτευξη της συγκέντρωσης των εμπορευματικών ροών που είναι απαραίτητη προκειμένου να καταστούν βιώσιμες οι θαλάσσιες αρτηρίες. Οι θαλάσσιες αρτηρίες προτείνονται από δύο τουλάχιστον κράτη μέλη, πρέπει να εμπλέκονται σε αυτούς τόσο δημόσιοι όσο και ιδιωτικοί φορείς και πρέπει να περιλαμβάνουν θαλάσσιες συνδέσεις μικρών αποστάσεων.

Οι θαλάσσιες αρτηρίες πρέπει επίσης να είναι ποιοτικοί. Εκτός από την απαίτηση ύπαρξης υποδομών και εγκαταστάσεων ποιότητας σε λιμάνια και σε συνδέσεις της ενδοχώρας, η ποιοτική αυτή προσέγγιση πρέπει επίσης να επεκτείνεται στις διοικητικές διαδικασίες. Η προσέγγιση θα μπορούσε επίσης να περιλαμβάνει την παρακολούθηση και τον εντοπισμό, ενιαίες ηλεκτρονικές θύρες και επαρκείς διαδικασίες στα λιμάνια για τη διαχείριση της απαιτούμενης υψηλής συχνότητας θαλάσσιων μεταφορών μικρών αποστάσεων.

Με βάση τα συμπεράσματα της υπουργικής διάσκεψης του Ιανουαρίου 2006 και της νέας χρηματοδοτικής προοπτικής του προγράμματος ΔΕΔ-Μ, είναι σημαντικό πλέον τα κράτη μέλη να δώσουν την αναγκαία προτεραιότητα σε έργα θαλάσσιων αρτηριών.

Η δράση αριθ. 4 του προγράμματος προώθησης, που καθορίζει την έννοια των θαλάσσιων αυτοκινητοδρόμων, έχει περατωθεί πλήρως. Ως εκ τούτου, θα πρέπει να οριστεί νέος δείκτης αναφοράς προκειμένου να τεθούν σε λειτουργία οι πρώτες θαλάσσιες αρτηρίες - προθεσμία: 2010 (υπεύθυνοι για ενέργειες: Επιτροπή, κράτη μέλη και ο κλάδος. Η Επιτροπή θα εξετάσει επίσης εάν η βασική ιδέα των θαλάσσιων αρτηριών μπορεί να επεκταθεί πέραν του προγράμματος ΔΕΔ-Μ σε σήμα ποιότητας για αριστεία εμπορευματικών μεταφορών στις θαλάσσιες μεταφορές μικρών αποστάσεων – προθεσμία: 2007. |

3.1.5. Οι περιβαλλοντικές επιδόσεις των θαλάσσιων μεταφορών μικρών αποστάσεων

Οι θαλάσσιες μεταφορές παρουσιάζουν μεγαλύτερη ενεργειακή απόδοση από άλλους τόπους μεταφοράς και είναι, σε γενικές γραμμές λιγότερο επιβλαβείς για το περιβάλλον. Η αυξημένη χρήση των θαλάσσιων μεταφορών μικρών αποστάσεων ευθυγραμμίζεται με τις περιβαλλοντικές πολιτικές και τους στόχους της Ευρωπαϊκής Ένωσης όσον αφορά το διοξείδιο του άνθρακος.

Παρόλα αυτά, απαιτούνται περιβαλλοντικές βελτιώσεις στη ναυτιλία, ιδίως στους τομείς του SOx, του NOx και των σωματιδίων. Οι βελτιώσεις αυτές επείγουν για τη διατήρηση της "καθαρής" εικόνας της ναυτιλίας οι οδικές μεταφορές καθίστανται καθαρότερες. Εντούτοις, όπως τονίστηκε από το θεματικό δίκτυο θαλάσσιων μεταφορών μικρών αποστάσεων (REALISE)[16], όταν λαμβάνεται υπόψη ευρύτερο φάσμα εξωτερικού κόστους - όπως είναι ο θόρυβος, τα ατυχήματα και και η κυκλοφοριακή συμφόρηση, οι θαλάσσιες μεταφορές μικρών αποστάσεων μπορούν ακόμη να διατηρήσουν την πρωτοπορία τους έναντι των οδικών μεταφορών από απόψεως εξωτερικών κοινωνικοπεριβαλλοντικών επιπτώσεων.

Τον Ιούλιο του 2005, το Ευρωπαϊκό Κοινοβούλιο και το Συμβούλιο έκαναν ένα σημαντικό βήμα με στόχο καθαρότερες ναυτιλιακές δραστηριότητες. Εξέδωσαν οδηγία[17] η οποία θα επιβάλλει το μέγιστο όριο θείου 1,5% για καύσιμα πλοίων που χρησιμοποιούνται στη Βαλτική Θάλασσα (από τον Αύγουστο του 2006), στη Βόρειο Θάλασσα και στη Θάλασσα της Μάγχης (που προβλέπεται για το φθινόπωρο του 2007)[18]. Το ίδιο όριο θα εφαρμοστεί σε όλα τα επιβατηγά πλοία που εκτελούν τακτικούς πλόες μεταξύ κοινοτικών λιμένων από τον Αύγουστο του 2006.

Η δράση αριθ. 5 του προγράμματος προώθησης ολοκληρώθηκε κατά 50%. Οι εργασίες θα συνεχίσουν να υποστηρίζει την ευρύτερη περιβαλλοντική στρατηγική της Επιτροπής για ακόμη “περισσότερο πράσινη” ναυτιλία, περιλαμβάνοντας δράσεις στον τομέα της έρευνας και της τεχνολογικής ανάπτυξης. |

3.2. Τεχνικές δράσεις

3.2.1. Οδηγός τελωνειακών διαδικασιών για θαλάσσιες μεταφορές μικρών αποστάσεων

Όπως επισημάνθηκε στο πρόγραμμα προώθησης του 2003, η Επιτροπή διενήργησε διαβουλεύσεις σε ευρωπαϊκό επίπεδο σχετικά με τον οδηγό τελωνειακών διαδικασιών για θαλάσσιες μεταφορές μικρών αποστάσεων[19]. Οι απαντήσεις στις διαβουλεύσεις εστιάστηκαν στη διαφορετική εφαρμογή σε εθνικό, περιφερειακό και τοπικό επίπεδο των τελωνειακών κανόνων της ΕΕ και σε απλουστευμένες τελωνειακές διαδικασίες. Το πρώτο θέμα που αφορά τους τελωνειακούς κανόνες της ΕΕ εξετάζεται στη συνέχεια στο κεφάλαιο 3.2.3. Ανταποκρινόμενη στο τελευταίο θέμα που αφορά τις απλουστευμένες διαδικασίες, η Επιτροπή παρουσίασε, το 2004, έγγραφο εργασίας[20] για την «Εγκεκριμένα Τακτικα Δρομολόγια Θαλάσσιων Μεταφορών», δηλαδή δρομολόγιο το οποίο επιτρέπεται από τα τελωνεία για τη μεταφορά κοινοτικών αγαθών μεταξύ δύο κρατών μελών με τις ελάχιστες διατυπώσεις.

Επιπροσθέτως, η Επιτροπή επικαιροποίησε περιοδικά τον αρχικό Οδηγό (τελευταία επικαιροποίηση τον Ιανουάριου του 2004). Περαιτέρω επικαιροποιήσεις θα εξεταστούν όταν εγκριθούν οι τρέχουσες προτάσεις της Επιτροπής για τον εκσυγχρονισμό του τελωνειακού κώδικα (βλ. 3.2.3).

Η δράση αριθ. 6 σχετικά με το πρόγραμμα προώθησης έχει επί του παρόντος ολοκληρωθεί. Θα συνεχιστεί ο εντοπισμός των ενεργειών και η εξέταση ειδικών θεμάτων βάσει των δράσεων 7 και 8 (βλ. κεφάλαια 3.2.2 και 3.2.3). |

3.2.2. Εντοπισμός και εξάλειψη εμποδίων προκειμένου να καταστούν οι θαλάσσιες μεταφορές μικρών αποστάσεων επιτυχέστερες από ό,τι σήμερα

Η εξεύρεση λύσεων σε διαπιστωμένα σημεία συμφόρησης στις θαλάσσιες μεταφορές μικρών αποστάσεων «από πόρτα σε πόρτα» διατήρησε τη θετική της πορεία και συνεχίζει να παράγει απτά αποτελέσματα. Η συνεχής συνεργασία με τα κράτη μέλη και τον κλάδο είναι απαραίτητη για τη διαδικασία αυτή. Ο αρχικός κατάλογος 161 σημείων συμφόρησης που καταρτίστηκε το 2000 μειώθηκε τώρα σε 35[21]. Το έργο θα συνεχιστεί για την αντιμετώπιση των εναπομενόντων σημείων συμφόρησης. Η διαδικασία δρομολογήθηκε εκ νέου τον Απρίλιο του 2005 προκειμένου να επικαιροποιηθεί η κατάσταση και να περιλάβει τη διευρυμένη ΕΕ.

Στην ανακοίνωση του 2004 για τις θαλάσσιες μεταφορές μικρών αποστάσεων αναφέρονταν σημεία συμφόρησης που εξαλείφθηκαν. Εκτός αυτών, για τα εξής σημεία συμφόρησης, για παράδειγμα, βρέθηκε λύση:

Η ηλεκτρονική μορφή του τελωνειακού εγγράφου T2 (ή ισοδύναμου) γίνεται τώρα αποδεκτή από τον λιμένα Goole (ΗΒ). Δεν είναι πλέον αναγκαίο να πραγματοποιούνται διαδρομές 70 περίπου μιλίων προς και από το τελωνείο για την υποβολή αντιγράφου σε χαρτί. |

Στους ισπανικούς λιμένες, οι τελωνειακοί υπάλληλοι δεν απαιτούν πλέον αντίγραφα σε χαρτί της “declaración sumaria’ (που ισοδυναμεί με διασάφηση φορτίου), αλλά την αποδέχονται σε ηλεκτρονική μορφή. |

Στην Ελλάδα, οι διασαφήσεις φορτίου δεν απαιτείται πλέον να μεταφράζονται στα ελληνικά, εκτός εάν χρησιμοποιούνται ως συνοπτική διασάφηση. |

Επιπροσθέτως, η Επιτροπή θεωρεί ότι είναι πλέον περισσότερο απαραίτητο από ό,τι στο παρελθόν να εστιαστούν οι προσπάθειες στον λιμενικό τομέα, προκειμένου να αυξηθεί ο ρόλος των λιμένων ως κομβικών σημείων στη αλυσίδα μεταφοράς.

Η δράση αριθ. 7 του προγράμματος προώθησης ολοκληρώθηκε σε ποσοστό μεγαλύτερο από 50%. Οι εργασίες θα συνεχιστούν για την άρση εντοπισθέντων εμποδίων και προκειμένου να διαπιστωθεί εάν υφίστανται ακόμη εμπόδια, λαμβάνοντας υπόψη και τα νέα κράτη μέλη, συμπεριλαμβανομένων των εμποδίων στον λιμενικό τομέα. |

3.2.3. Προσέγγιση των εθνικών εφαρμογών και μηχανοργάνωση των κοινοτικών τελωνειακών διαδικασιών

Ως πρώτο βήμα προς την επίτευξη του στόχου e-Customs, τέθηκε σε λειτουργία από τα μέσα του 2003 το νέο μηχανογραφημένο ηλεκτρονικό σύστημα διαμετακόμισης (ΝΜΣΔ). Στο σύστημα αυτό, τα ηλεκτρονικά μηνύματα αντικαθιστούν την παλαιότερη διαδικασία σε χαρτί όσον αφορά τη μεταφορά προϊόντων βάσει του ενιαίου διοικητικού εγγράφου (ΕΔΕ).

Τον Νοέμβριο του 2005, η Επιτροπή κατάρτισε νέα δέσμη μέτρων[22] που έχουν ως στόχο την απλούστευση και τη βελτίωση των τελωνειακών διαδικασιών και την συγκρότηση συστήματος το οποίο θα μπορούσε να δημιουργήσει περιβάλλον χωρίς τη χρήση χαρτιού για τα τελωνεία και το εμπόριο, συμπεριλαμβανομένων πτυχών που αφορούν την ασφάλεια. Η δέσμη αυτή περιλαμβάνει προτάσεις για εκσυγχρονισμένο τελωνειακό κώδικα και για το ηλεκτρονικό τελωνείο (e-customs). Οι ηλεκτρονικές δηλώσεις και μηνύματα θα καταστούν ο κανόνας, ενώ οι δηλώσεις που στηρίζονται σε χαρτί η εξαίρεση.

Περαιτέρω εξελίξεις, όπως τα συστήματα εντοπισμού και παρακολούθησης μακρών αποστάσεων (LRIT) με τη χρήση δορυφορικών επικοινωνιών, θα αποτελέσουν ένα περαιτέρω βήμα για την επίτευξη περιβάλλοντος όπου, τόσο το ημερολόγιο του πλοίου όσο και τα εμπορεύματα που μεταφέρει, θα είναι δυνατόν να παρακολουθούνται αξιόπιστα και ασφαλώς καθόλη τη διαδρομή, μειώνοντας με τον τρόπο αυτό την ανάγκη μεμονωμένων ελέγχων.

Επιπροσθέτως, δύο ομάδες επαφής[23] των τελωνειακών υπηρεσιών εργάζονται με στόχο την αύξηση της πρακτικής συνεργασίας και του συντονισμού μεταξύ των τελωνείων των μεγαλύτερων ευρωπαϊκών λιμένων. Οι ομάδες αυτές εξετάζουν τις διαφορετικές εθνικές, περιφερειακές και τοπικές εφαρμογές των κανόνων του κοινοτικού τελωνειακού κώδικα, καθορίζουν πρότυπα και έχουν ως στόχο την επίτευξη ισότιμης εφαρμογής των ελέγχων.

Η δράση αριθ. 8 του προγράμματος προώθησης ολοκληρώθηκε σε ποσοστό μεγαλύτερο από 50%. Οι εργασίες θα συνεχιστούν στο πλαίσιο των ομάδων επαφής των τελωνείων, για την εναρμόνιση εθνικών, περιφερειακών και τοπικών εφαρμογών. |

3.2.4. Έρευνα και Τεχνολογική Ανάπτυξη

Το θεματικό δίκτυο θαλάσσιων μεταφορών μικρών αποστάσεων REALISE[24] ολοκλήρωσε τις εργασίες του στο τέλος του 2005. Επικεντρώθηκε σε τρεις ολοκληρωμένες μελέτες σχετικά με τις στατιστικές, περιβαλλοντικά θέματα και τις τιμές των θαλάσσιων μεταφορών μικρών αποστάσεων (βλ. κεφάλαια 3.1.5, 3.3.4 και 3.3.5).

Επιπροσθέτως, άλλες ερευνητικές δράσεις πραγματοποιούνται όσον αφορά τις θαλάσσιες μεταφορές μικρών αποστάσεων. Οι έρευνες αυτές αφορούν, μεταξύ άλλων , με τη μείωση των εκπομπών των πλοίων, νέους τύπους πλοίων, μηχανές πλοίων, θαλάσσιες αρτηρίες και εξοπλισμό φόρτωσης λιμένων.

Η δράση αριθ. 9 του προγράμματος προώθησης ολοκληρώθηκε σε ποσοστό μεγαλύτερο από 50%. Οι εργασίες θα συνεχιστούν προκειμένου να δοθεί συνέχεια στα αποτελέσμα του 5ου προγράμματος-πλαισίου, να εξασφαλιστούν καλά αποτελέσματα υπό το 6ο πρόγραμμα πλαίσιο και να επιτευχθεί αποτελεσματική διάδοση των αποτελεσμάτων. Οι θαλάσσιες μεταφορές μικρών αποστάσεων, ως τμήμα των θαλάσσιων μεταφορών, πρέπει να θεωρηθούν επίσης ως τομέας προτεραιότητας στο 7ο πρόγραμμας-πλαίσιο. |

3.3. Επιχειρησιακές δράσεις

3.3.1. Ενιαίες διοικητικές θυρίδες

Η δέσμη τελωνειακών μέτρων που αναφέρθηκε στο κεφάλαιο 3.2.3, περιλαμβάνει ένα πλαίσιο για τις πληροφορίες που παρέχονται από τους επιχειρηματίες, οι οποίες διανέμονται μεταξύ των τελωνειακών αρχών και άλλων οργάνων που ασκούν δραστηριότητες στα σύνορα, όπως είναι οι συνοριακοί φρουροί, οι κτηνιατρικές και περιβαλλοντικές αρχές. Οι επιχειρηματίες θα χρειάζεται να παρέχουν τις πληροφορίες μία μόνο φορά ('ενιαία ηλεκτρονική θυρίδα') και τα εμπορεύματα θα ελέγχονται από τις εν λόγω αρχές ταυτόχρονα και στο ίδιο μέρος ('ενιαία διοικητική υπηρεσία').

Η δράση αριθ. 10 του προγράμματος προώθησης ολοκληρώθηκε σε ποσοστό μεγαλύτερο από 50%. Οι εργασίες θα συνεχιστούν για την προώθηση ενιαίων διοικητικών υπηρεσιών (‘ενιαίες ηλεκτρονικές θυρίδες’). |

3.3.2. Κομβικά σημεία θαλάσσιων μεταφορών μικρών αποστάσεων

Τα κομβικά σημεία θαλάσσιων μεταφορών μικρών αποστάσεων είναι αντιπρόσωποι εθνικών ναυτιλιακών διοικητικών υπηρεσιών και είναι υπεύθυνοι για τις θαλάσσιες μεταφορές μικρών αποστάσεων στο επίπεδο των διοικητικών υπηρεσιών τους. Η Επιτροπή συνέχισε να τονίζει τον βασικό ρόλο τους στην πολιτική θαλάσσιων μεταφορών μικρών αποστάσεων και έχει διοργανώσει τακτικές συναντήσεις με αυτούς, με σκοπό την ανταλλαγή πληροφοριών, τη συζήτηση του θέματος των θαλάσσιων αρτηριών και την επίλυση προβλημάτων στην ανάπτυξη των θαλάσσιων μεταφορών μικρών αποστάσεων (βλ. κεφάλαιο 3.2.2). Τα περισσότερα από τα νέα κράτη μέλη και οι προσχωρούσες και οι υποψήφιες χώρες ενσωματώθηκαν ταχέως στις δραστηριότητες των κομβικών σημείων.

Η δράση αριθ. 11 του προγράμματος προώθησης ολοκληρώθηκε σε ποσοστό μεγαλύτερο από 50%. Οι εργασίες θα συνεχιστούν με τακτικές συναντήσεις των κομβικών σημείων και για τη διασφάλιση της ροής πληροφοριών και της επίτευξης αποτελεσμάτων, συμπεριλαμβανομένων των θαλάσσιων αυτοκινητοδρόμων. |

3.3.3. Κέντρα προώθησης θαλάσσιων μεταφορών μικρών αποστάσεων

Σήμερα, 21 κέντρα προώθησης θαλάσσιων μεταφορών μικρών αποστάσεων (SPCs)[25] που έχουν τεθεί σε λειτουργία στην Ευρώπη. Τα κέντρα αυτά προωθούνται από επιχειρηματικά συμφέροντα και προσφέρουν ουδέτερες αμερόληπτες συμβουλές για τη χρήση θαλάσσιων μεταφορών μικρών αποστάσεων προς αντιμετώπιση των αναγκών των χρηστών μεταφορικών υπηρεσιών. Εξαρτώνται βασικά από συγκεκριμένες ομάδες συμφερόντων και εργάζονται σύμφωνα με την ευρωπαϊκή πολιτική προώθησης των θαλάσσιων μεταφορών μικρών αποστάσεων. Τα εθνικά κέντρα είναι δικτυωμένα στο Ευρωπαϊκό Δίκτυο Θαλάσσιων Μεταφορών Μικρών Αποστάσεων (ESN)[26], το οποίο προσφέρει ένα κοινό εικονικό εργαλείο για το Ευρωπαϊκό Πρόγραμμα Προώθησης. Η Επιτροπή στηρίζει ενεργώς τα κέντρα αυτά, το έργο τους και τη δικτύωσή τους και προσδοκά να υποστηριχθούν και σε εθνικό επίπεδο.

Πρόσφατα, καθήκον το οποίο απέκτησε σημαντική θέση στη λειτουργία των κέντρων αυτών είναι ο εντοπισμός και η εξάλειψη των σημείων συμφόρησης στις θαλάσσιες μεταφορές μικρών αποστάσεων (βλ. κεφάλαιο 3.2.2).

Η Επιτροπή εξετάζει επί του παρόντος τρόπους για την προώθηση μιας ευρύτερης έννοιας της πολυτροπικότητας που θα στηρίζεται στις υφιστάμενες διαρθρώσεις. Εφικτή επιλογή είναι να επεκταθεί το πεδίο της προώθησης θαλάσσιων μεταφορών μικρών αποστάσεων προς την πολυτροπικότητα στις αλυσίδες εμπορευματικών μεταφορών εσωτερικών υδάτων.

Η δράση αριθ. 12 του προγράμματος προώθησης ολοκληρώθηκε σε ποσοστό μεγαλύτερο από 50%. Οι εργασίες θα συνεχιστούν για τη διασφάλιση καλής λειτουργίας και καθοδήγησης των SPC. Θα συνεχιστεί η επέκταση του γεωγραφικού πεδίου των SPC. Θα συνεχιστούν επίσης οι προσπάθειες για τη διασφάλιση, η μεσοπρόθεσμης τουλάχιστον, χρηματοοικονομικής ασφάλειας. Πρέπει να καθοριστεί νέος δείκτης αναφοράς για την εξέταση της σκοπιμότητας επέκτασης του πεδίου των SPC, προκειμένου να συμπεριλάβουν την προώθηση της πολυτροπικότητας και των σχετικών υπηρεσιών μεταφορών των εσωτερικών υδάτων εντός 3 ετών (υπεύθυνοι για ενέργειες: SPC, κλάδος, κράτη μέλη και Επιτροπή). |

3.3.4. Η εικόνα των θαλάσσιων μεταφορών μικρών αποστάσεων

Βάσει των πληροφοριών που λήφθηκαν από τους ναυτιλιακούς κλάδους και μέσω του Ευρωπαϊκού Δικτύου Θαλάσσιων Μεταφορών Μικρών Αποστάσεων, ήταν επιτυχείς οι προσπάθειες για τη βελτίωση της συνολικής εικόνας των θαλάσσιων μεταφορών μικρών αποστάσεων. Ο τρόπος αυτός μεταφοράς έχει τελικά επιτύχει να θεωρείται σε γενικές γραμμές, ως σύγχρονος και αποτελεσματικός τρόπος μεταφοράς στις αλυσίδες πολυτροπικών μεταφορών.

Εντούτοις, απομένει να βελτιωθεί η πλήρης ενσωμάτωση των θαλάσσιων μεταφορών στις αλυσίδες εμπορευματικών μεταφορών. Κατά συνέπεια, οι προσπάθειες για την προώθηση της εικόνας του τρόπου αυτού μεταφοράς πρέπει να εστιαστούν πλέον στο στόχο αυτό, που μπορεί να βοηθήσει επίσης τις θαλάσσιες αρτηρίες. Οι ναυλωτές, ή κάτοχοι φορτίων, οι αποστολείς και οι μεταφορείς θα πρέπει να συνεχίσουν να αποτελούν σημαντικούς στόχους για την προώθηση, και θα πρέπει να προσελκυστούν οι νέοι στο επάγγελμα.

Η Επιτροπή πιστεύει ότι η ανταλλαγή βέλτιστων πρακτικών (επιτυχημένα παραδείγματα) αποτελεί ουσιαστικό τρόπο για την προώθηση των θαλάσσιων μεταφορών μικρών αποστάσεων. Ήδη επί πέντε έτη, η Επιτροπή συλλέγει επιτυχημένα παραδείγματα για τις θαλάσσιες μεταφορές μικρών αποστάσεων, τα αντιπαραβάλλει με το Ευρωπαϊκό Δίκτυο Θαλάσσιων Μεταφορών Μικρών Αποστάσεων και τα διαθέτει στο Διαδίκτυο σε τακτά χρονικά διαστήματα[27].

Το θεματικό δίκτυο θαλάσσιων μεταφορών μικρών αποστάσεων (REALISE) εξέτασε εάν οι αλυσίδες μεταφοράς «από πόρτα σε πόρτα», στο πλαίσιο θαλασσίων μεταφορών μικρών αποστάσεων είναι γενικά ακριβότερες ή φθηνότερες από άλλες αλυσίδες μεταφοράς «από πόρτα σε πόρτα» (όπως οι χερσαίες μονοτροπικές μεταφορές ή οι οδικές/σιδηροδρομικές μεταφορές). Βάσει των στοιχείων που συλλέχθηκαν στο πλαίσιο της μελέτης, δεν μπορεί να εξαχθεί απόλυτο συμπέρασμα. Αντιθέτως, θα μπορούσε να σημειωθεί ότι “οι θαλάσσιες μεταφορές μικρών αποστάσεων στις πολυτροπικές αλυσίδες μεταφορές είναι φθηνότερες – σε πολλούς ευρωπαϊκούς διαδρόμους και τμήματα – από ό,τι οι μονοτροπικές μεταφορικές λύσεις”[28]. Παρόλα αυτά, η μελέτη υπογράμμισε ότι η ανταγωνιστικότητα τιμών από μόνη της δεν θα μπορούσε να αποτελέσει μια επαρκή προϋπόθεση για την ενθάρρυνση σημαντικής μεταστροφής από τις οδικές στις θαλάσσιες μεταφορές μικρών αποστάσεων. Στις άλλες προϋποθέσεις περιλαμβάνονται οι λειτουργίες και υπηρεσίες λιμένων και ενδοχώρας (συμπεριλαμβανομένων των προθεσμιών και της αξιοπιστίας) που επηρεάζουν την επιλογή του τρόπου μεταφοράς.

Μια ακόμη μελέτη για τη συγκριτική αξιολόγηση των επιδόσεων των διαφόρων τρόπων μεταφορών[29] κατέληξε σε μία πρώτη σειρά συγκριτικών δεικτών (π.χ. κόστος μεταφοράς, εξωτερικό κόστος, συνολικός χρόνος και ευελιξία). Τα αποτελέσματα δείχνουν ότι εξαρτάται από τον χρήστη των μεταφορικών υπηρεσιών να επιλέξει μεταξύ χαμηλότερου κόστους ή μεγαλύτερης ταχύτητας μεταφοράς. Οι θαλάσσιες μεταφορές μικρών αποστάσεων σε μεγαλύτερη απόσταση κανονικά υπερέχουν από απόψεως κόστους αλλά υστερούν από απόψεως ταχύτητας και ευελιξίας. Ένας ακόμη αποφασιστικός παράγων για την επιλογή τρόπων μεταφοράς, δηλαδή η αξιοπιστία, μπορεί να επιτευχθεί τόσο από τις θαλάσσιες μεταφορές μικρών αποστάσεων όσο και τις οδικές μεταφορές.

Η δράση αριθ. 13 του προγράμματος προώθησης ολοκληρώθηκε σε ποσοστό μεγαλύτερο από 50%. Οι προσπάθειες θα συγκεντρωθούν τώρα στη βελτίωση της ενσωμάτωσης των θαλάσσιων μεταφορών μικρών αποστάσεων στην αλυσίδα εφοδιασμού πολυτροπικών μεταφορών, συμπεριλαμβανομένων των σχετικών πτυχών όσον αφορά την εικόνα του τρόπου αυτού μεταφοράς. |

3.3.5. Στατιστικές πληροφόρησης

Η οδηγία του Συμβουλίου σχετικά με τις στατιστικές καταγραφής για τις θαλάσσιες μεταφορές εμπορευμάτων[30] που τέθηκε πλήρως σε ισχύ το 2000, θα καταστεί σταδιακά η βασική πηγή δεδομένων όσον αφορά τις θαλάσσιες μεταφορές μικρών αποστάσεων όταν θα είναι σε θέση να παρέχει επαρκείς σειρές δεδομένων σε τονοχιλιόμετρα για την ανάλυση των τάσεων.

Η Επιτροπή επεξεργάζεται πίνακα (matrix) ο οποίος θα καθιστά δυνατές συνεκτικές συγκρίσεις μεταξύ των διαφόρων τρόπων μεταφοράς μετατρέποντας τα δεδομένα θαλάσσιων μεταφορών μικρών αποστάσεων σε τοννοχιλιόμετρα, χρησιμοποιούνται σε άλλους τρόπους μεταφοράς. Ένα πρώτο εργαλείο δοκιμάζεται ήδη στο Eurostat. Tο θεματικό δίκτυο για θαλάσσιες μεταφορές μικρών αποστάσεων (REALISE) συνέβαλε στην τελειοποίηση των αποτελεσμάτων των δεδομένων.

Η δράση αριθ. 14 του προγράμματος προώθησης έχει σχεδόν ολοκληρωθεί. Η Επιτροπή θα συνεχίσει να εργάζεται με στόχο ενιαία αξιόπιστη στατιστική πηγή για δεδομένα με τη μορφή τονοχιλιομέτρων στις θαλάσσιες μεταφορές μικρών αποστάσεων. Ο διαθέσιμος σήμερα τύπος μετατροπής θα χρειαστεί να βελτιωθεί. |

4. Συμπερασμα

Το πρόγραμμα για την προώθηση θαλάσσιων μεταφορών μικρών αποστάσεων έδειξε τις αρετές του, ενίσχυσε τη θέση αυτού του τρόπου μεταφοράς στις πολυτροπικές μεταφορές και ολοκληρώθηκε σε ποσοστό μεγαλύτερο από 50% . Οι δράσεις του προγράμματος φαίνεται ότι πραγματεύθηκαν τους βασικούς προβληματικούς τομείς που εμφανίζει ο τρόπος αυτός μεταφοράς.

Tρία τομείς δράσεων, όπως παρουσιάστηκαν στο πρόγραμμα προώθησης του 2003, έχουν σχεδόν ή πλήρως ολοκληρωθεί: IMO FAL, θαλάσσιες αρτηρίες και τελωνειακός κώδικας θαλάσσιων μεταφορών μικρών αποστάσεων. Έχουν τεθεί νέοι στόχοι με νέες προθεσμίες για τους δύο πρώτους. Ο τρίτος συγχωνεύθηκε με άλλες συνεχιζόμενες δράσεις.

Σε ορισμένες περιπτώσεις, είναι αναγκαία ακριβέστερη στόχευση της δράσης απ’ό,τι στο παρελθόν (μεγαλύτερη ενσωμάτωση των θαλάσσιων μεταφορών μικρών αποστάσεων στην αλυσίδα εφοδιασμού εμπορευματικών μεταφορών) ή προσθήκη νέου στόχου (επέκταση του πεδίου εφαρμογής των κέντρων προώθησης θαλάσσιων μεταφορών μικρών αποστάσεων για την κάλυψη αλυσίδων μεταφορών εσωτερικών υδάτων).

Θα χρειαστεί επίσης να συνεχιστούν χωριστές προσπάθειες στον τομέα των λιμένων, προκειμένου οι θαλάσσιες μεταφορές μικρών αποστάσεων να καταστούν περισσότερο επαρκείς και ανταγωνιστικές στην αλυσίδα εμπορευματικών μεταφορών από ό,τι σήμερα.

Επί του παρόντος, οι 14 δράσεις που περιλαμβάνει το πρόγραμμα προώθησης φαίνεται ότι ήταν οι σωστές και οι εργασίες σε όλες τις – υπό εξέλιξη, νέες ή επαναστοχοθετημένες - δράσεις θα πρέπει να συνεχιστούν με μεγαλύτερες προσπάθειες συνεργασίας ανάμεσα στα κράτη μέλη, τον κλάδο και το Ευρωπαϊκό Δίκτυο Θαλάσσιων Μεταφορών Μικρών Αποστάσεων.

[1] Η Ευρώπη σε συνεχή κίνηση – βιώσιμη κινητικότητα για την ήπειρό μας, COM(2006) 314 τελικό.

[2] Η εφοδιαστική των εμπορευμάτων στην Ευρώπη – κλειδί για τη βιώσιμη κινητικότητα στην Ευρώπη, COM(2006) 336 τελικό.

[3] Μια δυναμική εναλλακτική λύση στην αλυσίδα των βιώσιμων μεταφορών – δεύτερη διετής έκθεση προόδου, COM(1999) 317 τελικό.

[4] Πρόγραμμα για την προώθηση των θαλάσσιων μεταφορών μικρών αποστάσεων, COM(2003) 155 τελικό.

[5] Ανακοίνωση για τις θαλάσσιες μεταφορές μικρών αποστάσεων COM(2004) 453 τελικό.

[6] 2004/2161(INI).

[7] Πηγή: Eurostat, ΓΔ Ενέργειας και μεταφορών και 75 λιμένες μέλη της Ευρωπαϊκής Οργάνωσης Θαλάσσιων Λιμένων (ΕSPO). Κατάλογος των λιμένων αυτών παρατίθεται στο κεφάλαιο 1.2.4.14 του συνημμένου εγγράφου υπηρεσιακής χρήσης. Η Επιτροπή ευχαριστεί τους λιμένες αυτούς και την ESPO για τον συντονισμό της διαδικασίας.

Το διακεκομμένο τμήμα της γραμμής για τις οδικές μεταφορές αντανακλά τις σημαντικές αλλαγές που επήλθαν στη μεθοδολογία συλλογής δεδομένων για τις οδικές μεταφορές σε ορισμένα κράτη μέλη για την περίοδο 2003/2004.

[8] Η Επιτροπή ευχαριστεί τους αρμόδιους επί θεμάτων θαλάσσιων μεταφορών μικρών αποστάσεων, τους κλάδους της ναυτιλίας και τα κέντρα προώθησης των θαλάσσιων μεταφορών μικρών αποστάσεων για την συνεισφορά τους στο παρόν έγγραφο.

Πληρέστερη επεξήγηση του βαθμού ολοκλήρωσης των δράσεων (ο οποίος εκφράζεται κατωτέρω σε ποσοστά) παρουσιάζεται στο προσάρτημα 2 του συνημμένου εγγράφου εργασίας

[9] Οδηγία 2002/6/ΕΚ του Ευρωπαϊκού Κοινοβουλίου και του Συμβουλίου, της 18ης Φεβρουαρίου 2002, σχετικά με τις διατυπώσεις υποβολής δηλώσεων για τα πλοία κατά τον κατάπλου ή/και απόπλου από λιμένες των κρατών μελών της Κοινότητας, ΕΕ L 67, 9.3.2002, σ. 31

[10] Έντυπα διευκόλυνσης του Διεθνούς Ναυτιλιακού Οργανισμού.

[11] Κανονισμός (ΕΚ) αριθ. 1382/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών ("πρόγραμμα Marco Polo"), ΕΕ L 196, 2.8.2003, σ. 1.

[12] Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τη θέσπιση του δεύτερου προγράμματος Marco Polo για τη χορήγηση χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών («Μάρκο Πόλο II»).

[13] Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις διατροπικές μονάδες φόρτωσης, COM(2003) 155 τελικό, όπως τροποποιήθηκε από το COM(2004) 361 τελικό.

[14] Απόφαση αριθ. 884/2004/EK του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τροποποίηση της απόφασης αριθ. 1692/96/ΕΚ περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών, ΕΕ L 167, 30.4.2004, σ. 1).

[15] Βλ. www.ec.europa.eu/comm/transport/intermodality/motorways_sea/projects_en.htm .

[16] Μέτρο προς υλοποίηση 3.3: Περιβαλλοντικές επιλογές μεταφορών.

[17] Οδηγία 2005/33/EΚ του Ευρωπαϊκού Κοινοβουλίου και του Συμβουλίου, της 6ης Ιουλίου 2005, για την τροποποίηση της οδηγίας 1999/32/EΚ σχετικά με την περιεκτικότητα των καυσίμων πλοίων σε θείο, ΕΕ L 191της 22.7.2005, σ. 59.

[18] Βλ. “Περιοχές ελέγχου εκπομπών SOx” που θεσπίστηκε βάσει του παραρτήματος VI της MARPOL 73/78.

[19] Οδηγός τελωνειακών διαδικασιών για θαλάσσιες μεταφορές μικρών αποστάσεων, SEC(2002) 632.

[20] Απλουστευμένες τελωνειακές διαδικασίες στις θαλάσσιες μεταφορές μικρών αποστάσεων: ‘Εγκεκριμένη Τακτική Γραμμή Θαλάσσιων Μεταφορών’, SEC(2004) 333.

[21] Βλ. : www.ec.europa.eu/comm/transport/maritime/sss/bottlenecks/index_en.htm .

[22] Πρόταση για κανονισμό του Ευρωπαϊκού Κοινοβουλίου και του Συμβουλίου για τη θέσπιση του κοινοτικού τελωνειακού κώδικα (Εκσυγχρονισμένος Τελωνειακός Κώδικας), COM(2005) 608 τελικό, και πρόταση για απόφαση του Ευρωπαϊκού Κοινοβουλίου και του Συμβουλίου για ένα περιβάλλον χωρίς τη χρήση χαρτιού για τα τελωνεία και το εμπόριο, COM(2005) 609 τελικό.

[23] Η RALFH ασχολείται με τους μεγαλύτερους λιμένες της Βορείου ΕΕ και η ODYSSUD με τους μεγαλύτερους λιμένες της Νοτίου ΕΕ.

[24] Βλ. www.realise-sss.org .

[25] Βέλγιο, Βουλγαρία, Κροατία, Κύπρος, Δανία, Φινλανδία, Γαλλία, Γερμανία, Ελλάδα, Ιρλανδία, Ιταλία, Λιθουανία, Μάλτα, Κάτω Χώρες, Νορβηγία, Πολωνία, Πορτογαλία, Ισπανία, Σουηδία, Τουρκία και Η.Β.

[26] Βλ. www.shortsea.info .

[27] Βλ. www.ec.europa.eu/comm/transport/maritime/sss/policy_succes_en.htm .

[28] Μέτρο προς υλοποίηση 4.3: ΄Εκθεση μετα-μοντέλου πολυτροπικών μεταφορών

[29] Συγκριτική αξιολόγηση επιδόσεων μεταφοράς φορτίων όσον αφορά τους τρόπους μεταφοράς από τους εν δυνάμει χρήστες μεταφορικών υπηρεσιών, ISL, Bremen, Ιανουάριος/Μάρτιος 2006.

[30] Οδηγία 95/64/ΕΚ του Συμβουλίου, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών, ΕΕ L 320, 30.12.1995, σ. 25, όπως συμπληρώθηκε.